बुधबार रिपोर्टर्स क्लब नेपालले आयोजना गरेको साक्षात्कारमा उनले सरकारका गतिविधिहरू कारण लोकतान्त्रिक मूल्य र मान्यताहरू कमजोर बनेको आरोप लगाए । लेखकले भने, “यसले मुलुकलाई ठिक ठाउँमा पुर्याउँदैन । पत्रकारले मन्त्रीलाई प्रश्न सोधेकै भरमा कार्यक्रम बन्द गरियो । नागरिकले अहिले विरोध गर्न पाउने अवस्था छैन, निषेधित क्षेत्र तोकिएका छन् । यस्तै हो भने अब कुन दिन सरकारको विरोध त बेडरुमबाट मात्रै गर्न पाउने निषेधाज्ञा जारी हुन बेर छैन ।”
